b'\n_START_ARTICLE_\nSedemnajstkotnik\n_START_PARAGRAPH_\nSedemn\xc3\xa1jstkotnik (tudi 17-kotnik, sedemn\xc3\xa1jsterok\xc3\xb3tnik in s tujko heptadekagon ali heptakaidekagon) je mnogokotnik s 17-imi stranicami, 17-imi ogli\xc5\xa1\xc4\x8di in 17-imi notranjimi koti.\n_START_SECTION_\nSplo\xc5\xa1ne zna\xc4\x8dilnosti\n_START_PARAGRAPH_\nSedemnajstkotnik spada med pravilne mnogokotnike. Obi\xc4\x8dajno pod izrazom sedemnajstkotnik mislimo pravilni sedemnajstkotnik. V pravilnem sedemnajstkotniku so vse stranice in koti enaki, notranji kot pa je pribli\xc5\xbeno 158,82 stopinj. Pravilni sedemnajstkotnik je kot vsi pravilni mnogokotniki tetivni in hkrati tangentni mnogokotnik, ter zato tudi bicentri\xc4\x8dni mnogokotnik. Vsota notranjih kotov v enostavnem sedemnajstkotniku je enaka 2700\xc2\xb0. Njegov Schl\xc3\xa4flijev simbol je {17}. Coxeter-Dinkinov diagram je ._NEWLINE_Simetrijska grupa je diedrska D\xe2\x82\x81\xe2\x82\x87. Notranji kot je pribli\xc5\xbeno 158,82\xc2\xba.'